BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

**OPĆINA VOGOŠĆA**

**OPĆINSKI NAČELNIK**

**Služba za geodetske, imovinsko-pravne poslove,**

**i katastar nekretnina**

Broj: 08- 27- 171/26

Vogošća: 16.02.2026.godine

**OPĆINSKO VIJEĆE**

**V o g o š ć a**

**PREDMET:** Odgovor na vijećničku inicijativu broj 14/17.

Vijećnik Šabić Dalia (u ime Kluba vijećnika DF) pokrenula je sljedeću inicijativu:

U ime korisnika socijalne zaštite pokrećem inicijativu za dopunu odluke o zakupu stanova Općine Vogošća.

Obrazloženje:

Pokrećem inicijativu za dopunu Odluke o zakupu stanova Općine Vogošća, kojom se predlaže uvođenje posebne kategorije mladih koji izlaze iz sistema alternativne brige, anemaju riješeno stambeno pitanje. Ovom inicijativom će se obuhvatiti maldi koji ternutno borave ili su boravili u institucijama socijalne zaštite ili u drugom obliku socijalne zaštite, upravo jer su ostali bez jednog ili oba roditelja i/ili zbog nastupanja drugih razloga koji obavezuju državu da pomogne djeci i mladima na adekvatan način i koji je u najboljem interesu djeteta. Sistem alternativne brige obuhvata institucije za djecu bez roditeljskog staranja i hraniteljske porodice koje imaju za cilj da pruže svaki oblik podrške djeci i mladima koji su ostali bez svojih roditelja i/ili drugih članova porodice. Slijedom svega navedenog, predstavit ću dopune odredbi Odluke o zakupu stanova općine Vogošća, a ujedno i predstaviti kako bi norme izgledale u cjelini ako bi iste bile prihvaćene i usvojene od strane općinskog vijeća Vogošća.

U članu 8. u stavu (1) dodaje se nova točka koja glasi: 2k) Lica koja su izašla iz sistema alternativne brige i nemaju riješeno stambeno pitanje, a koja imaju prebivalište u općini Vogošća i nakon izlaska iz sistema alternativne brige.“

U članu 10. u stavu (1) dodaje se nova točka k) koja glasi: „k) Lica iz sistema alternativne brige. Podnosiocu zahtjeva koji je odrastao u sistemu alternativne brige pripada 25 bodova.“

Lica predložena u članu 8. ove odluke imaju pravo na usluge socijalne zaštite do punoljetstva odnosno do kraja školovanja, a najkasnije do 27. godine života, a to su ustanove za djecu bez roditeljskog staranja i hraniteljske porodice i drugi oblici socijalne zaštite koji pružaju usluge u skladu s propisima koji regulišu socijalnu zaštitu. Nakon završetka školovanja mladi se suočavaju s nizom prepreka, a najvažniji od njih su rješavanje stambenog pitanja i pronalazak posla. Namjera ove inicijative jeste podrška pri rješavanju stambenog pitanja za mlade koji izlaze iz sistema alternativne brige, te da se prepozna ova kategorija mladih u našoj općini koji bez podrške institucija nisu u mogućnosti da samostalno riješe stambeno pitanje. Pozitivne prakse u ovoj oblasti su vidljive u Općini Centar i Općini Novo Sarajevo, a uskoro i u Općini Stari Grad. Zakonodavni organi navedenih općina su usvojili dopune odluka na način da su prepoznali mlade iz sistema alternativne brige i omogućili im da po povoljnim cijenama zakupe stanove na kojima općine imaju pravo raspolaganja, a slijedom toga na narednoj sjednici općinskog vijeća Stari grad očekujemo iste rezultate, a to je da će i u ovoj općini mladi moći ostvariti pravo povljnijeg zakupa stanova. Takođe i Općina Ilijaš ubrzano radi na rješavanju stambenog pitanja za mlade iz njene općine, što pokazuje pozitivne rezultate i odgovorne politike organa lokalne zajednice. Smatramo da bi usvajanje ove inicijative imalo višestruke pozitivne efekte, kako na socijalnu sigurnost mladih, tako i na dugoročni ostanak mladih u našoj lokalnoj zajednici. U nastavku predlažemo kako bi svaka odredba koja se dopunjuje, glasila ako bi se ova inicijativa usvojila i realizirala.

Član 8. (lica koja imaju pravo na zakup stana)

(1) Lica koja imaju pravo na zakup stana su:

a) Članovi porodice šehida-poginulih boraca, umrlih ratnih vojnih invalida, djeca poginulih ,umrlih inestalih branilaca, bez oba roditelja koji su bili pripadnici OS BIH,

b) Ratni vojni invalidi,

c) Demobilisani borci,

d) Civilne žrtve rata sa stepenom oštećenja preko 50%,

e) Lica koja u skladu sa Zakonom o socijalnoj zaštiti ostvaruju pravo na stalnu socijalnu pomoć,

f) Raseljena lica koji zbog nemogućnosti obnove objekta prijertanog prebivališta nisu do sada ostvarili povrat stanarskog prava ili vlasništva na području Općine Vogošća,

g) Lica koja su nastavila da korište općinske stanove nakon okončanog postupka za vraćanje stana općini ili su im izvršna rješenja o iseljenju odložena, pod uslovom da ispunjavaju uslove iz ove Odluke.

h) Lica nesposobna za rad, lica sa mentalnim ili tjelesnim oštećenjem,

i) Uposlenici jedinstvenog Općinskog organa uprave,

j) Ostaligrađani koji nemaju riješeno stambeno pitanje,

k) Lica koja su izašla iz sistema alternativne brige i nemaju riješeno stambeno pitanje, akoja imaju prebivalište u općini Vogošća i nakon izlaska iz sistema alternativne brige.

Član 10. (kriterij za bodovanje)

(1) Kriteriji za bodovanje u postupku utvrđivanja prava na zakup stana su:

a) Neriješeno stambeno pitanje...................................................................50 bodova,

b) Članovi porodičnog domaćinstva

za svakog člana podnosioca zahtjeva............................................................5 bodova,

c) Učešće u ratu

Podnosiocu zahtjeva po osnovu učešća u oružanim snagama za svaki mjesec učešća u periodu od 04.05.1992-02.12.1995. godine pripada...............................................0,5 bodova,

d) Šehidske porodice i porodice poginulog borca

podnosiocu zahtjeva kao članu porodičnog domaćinstva porodice šehida ili poginulog borca pripada .......................................75 bodova,

e) Ratni vojni invalidi

prve kategorije.....................................................................................65 bodova

druge kategorije.................................................................................. 60 bodova

treće kategorije................................................................................... 55 bodova

četvrte kategorije................................................................................ 50 bodova

pete kategorije.....................................................................................45 bodova

šeste kategorije....................................................................................40 bodova

sedme kategorije..................................................................................35 bodova

osme kategorije....................................................................................30 bodova

devete kategorije..................................................................................25 bodova

desete kategorije................................................................................. 20 bodova

f) Logoraši civilne žrtve rata

tjelesno oštećenje podnosioca zahtjeva od 80%-100%............................30 bodova

tjelesno oštećenje podnosioca zahtjeva od 60%-80%..............................25 bodova

tjelesno oštećenje podnosioca zahtjeva od 40%-60%..............................20 bodova

tjelesno oštećenje podnosioca zahtjeva od 20%-40%..............................15 bodova

g) Najviše ratno priznanje

podnosiocu zahtjeva dobitniku najvišeg ratnog priznanja, članu porodice poginulog, nestalog i umrlog dobitnika najvišeg ratnog priznanja pripada...................................40 bodova

i)Ukupan radni staž

Podnosiocu zahtjeva za svaku godinu radnog staža pripada......................1 bod,

j)Socijalno ugoržena lica

podnosiocu zahtjeva koji ostvaruje pravo na socijalnu pomoć pripada.......................................

20 bodova,

j) Nesposobnost za rad, mentalna ili tjelesna oštećenja

Podnosiocu zahtjeva nesposobnom za rad, licu sa mentalnim ili tjelesnim oštećenjem pripada..................................30 bodova,

k) Lica iz sistema alternativne brige

Podnosiocu zahtjeva koji je odrastao u sistemu alternativne brige pripada..............................

........................................25 bodova

ODGOVOR:

Inicijativa se prihvata.

Trenutni stambeni fond Općine Vogošća nije dostatan za direktnu dodjelu stambenih jedinica za zbrinjavanje mladih koji izlaze iz sistema alternativne brige. Općina ima dva slobodna stana koja su devastirana i koje je potrebno sanirati.

Podrška Općine postoji, ali prije prijedloga izmjene i dopune Odluke o zakupu stanova Općine Vogošća od strane nadležne službe potrebno je putem javnih poziva resornog ministarstva obezbijediti sredstva za finansirenje ili sufinansiranje sanacije navedenih stanova.

POMOĆNIK NAČELNIKA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Admir Merdžanović dipl.ing. geodezije