BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

OPĆINA VOGOŠĆA

OPĆINSKI NAČELNIK

Inspektorat

Broj:06-04-171/26

Vogošća, 17.02.2026.g.

**OPĆINSKO VIJEĆE**

**VOGOŠĆA**

**PREDMET: Odgovor na vijećničku inicijativu br 14/18**

Na 14. redovnoj sjednici Općinskog vijeća Vogošća Vijećnik **Jasmin Handžić (u ime Kluba vijećnika SDA)** pokrenuo je sljedeću inicijativu:

**14/18.** Pokrećem inicijativu u vezi sve češće pojave divljih deponija nakon uklanjanja kontejnera i uvođenja sistema zbrinjavanja otpada putem individualnih kanti.

Obrazloženje:

Naime, u dijelu prema Paljevu uočeno je nepropisno odlaganje otpada, uključujući kabasti otpad, građevinski materijal, pa čak i uginule životinje, što predstavlja ozbiljan problem za okoliš i zdravlje lokalnog stanovništva. Ovakvo nepropisno odlaganje otpada direktno ugrožava: čistoću i kvalitet zraka i tla, lokalne vodovode, s realnom opasnošću od kontaminacije i širenja zaraze, sigurnost i kvalitet života stanovnika ovog područja. S obzirom na navedeno, predlažem nadležnim institucijama da: organizuju pojačan nadzor, redovno obilaze terene, te uvedu jasno označene lokacije za odlaganje kabastog otpada, postave informativne table i znakove zabrane sa preciznim kaznama za nepropisno odlaganje, tazmoztr mogućnost poboljšanja sistema zbrinjavanje otpada, hitno uklone postojeće divlje deponije kako bi se spriječilo širenje bolesti i negativnih posljedica po okoliš. Ovom inicijativom želimo skrenuti pažnju na potrebu za djelovanjem i očuvanjem okoliša, zdravlja i sigurnosti stanovnika područja Krivoglavaca.

ODGOVOR:

Vaša inicijativa je proslijeđena nadležnoj Komunalnoj upravi za inspekcijske poslove, Komunalni Inspektorat na nadležno postupanje.

|  |  |
| --- | --- |
|  | **URBANISTIČKO- GRAĐEVINSKI**  **INSPEKTOR**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Lamija Halilović-Čomaga, MA- dipl.ing.arh.** |