BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

OPĆINA VOGOŠĆA

OPĆINSKI NAČELNIK

Inspektorat

Broj:06-04-171/26

Vogošća, 17.02.2026.g.

**OPĆINSKO VIJEĆE**

**VOGOŠĆA**

**PREDMET: Odgovor na vijećničku inicijativu br 14/3**

Na 14. redovnoj sjednici Općinskog vijeća Vogošća Vijećnik **Alija Gluhović (u ime Kluba vijećnika Naprijed BiH)** pokrenuo je sljedeću inicijativu:

**14/3.** Pokrećem inicijativu prema nadležnoj općinskoj službi za rješavanje oborinskih voda koje se izlijevaju u ulici Abaza Zekovića iznad kuće Porodice Plakalo.

Obrazloženje:

Naime već duži vremenski period u ulici Abaza Zekovića, kod kuće porodice Plakalo dolazi do izlijevanja oborinskih voda na cestu, što vozačima i pješacima stvara ozbiljan problem, pogotovo u zimskom periodu kada ista zaledi i stvori velike slojeve leda koje je nemoguće ukloniti. Građani ovog naselja su više puta tražili rješavanje ovog problema, ali adekvatne reakcije od nadležnih u Općini Vogošća nije bilo. Osim usmenog obećanja da će se to riješiti u okviru projekta Kobilja Glava, od strane Zavoda. Obzirom dasu se građani obratili nadležnim dobili su odgovor da je Zakonom o komunalnim djelatnostima odvodnja oborniskih voda u nadležnosti Općine, tražim da nadležna općinska služba što hitnije pristupi rješavanju ovog problema. Obzirom da je od mjesta gdje se izlijeva voda na puta, do kanalizacionih cijevi koje postoje udaljenost između 5 i 6 metara, građani nisu sami smjeli da izvrše ovu intervenciju odnosno ucjevljenje, jer je neophodno izvršiti prokop asfalta (javnog puta), a što zahtjeva posebno odobrenje nadležne službe.

ODGOVOR:

Poštovani,

Predmetna saobraćajnica je u velikom nagibu i s obzirom da ne postoji izgrađena oborinska kanalizacija, sva voda sa saobraćajnice se skuplja na najnižoj tački usljed padavina. Da bi se u skladu sa zakonom isti problem mogao adekvatno riješiti, potrebno je projektovati separatnu kanalizacionu mrežu, odnodno oborinsku kanalizaciju, gdje bi se voda sa saobraćajnice i oluka od kuća odvela kroz istu u najbliži recipijent. Ulijevanje oborinskih voda u fekalnu kanalizaciju je strogo zabranjeno obzirom da bi se ista usljed velikih padavina vraćala u objekte zajedno sa ostalim sadržajem ili bi došlo do izlijevanja istog na saobraćajnice. Na upit voditelju projekta ispred Izvođača radova na projektu Tunel Kobilja glava smo dobili informaciju da rješavanje predmetnog problema nije predviđeno u okviru projekta Tunel Kobilja glava. Potrebno je da se podnese inicijativu prema Savjetu mjesnih zajednica radi uvrštavanja projekta u prioritete te sistemskog rješavanja predmetnog problema.

|  |  |
| --- | --- |
|  | **URBANISTIČKO- GRAĐEVINSKI**  **INSPEKTOR**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Lamija Halilović-Čomaga, MA- dipl.ing.arh.** |