Bosna i Hercegovina

Federacija Bosne i Hercegovine

KANTON SARAJEVO

OPĆINA VOGOŠĆA

OPĆINSKI NAČELNIK

Služba za privredu,

integrisani lokalni razvoj i društvene djelatnosti

Broj: 03-04-171/26

Vogošća, 10.02.2026. godine

**OPĆINSKO VIJEĆE**

**V O G O Š Ć A**

**PREDMET: Odgovor na Vijećničko pitanje br. 14/20**

Na 14. redovnoj sjednici Općinskog vijeća Vogošća, održanoj 29.01.2026. godine, vijećnik Gljiva Bego (u ime Kluba vijećnika S BiH)postavio je sljedeće vijećničko pitanje:

**14/20.** U ime velikog broja građana koji svakodnevno putuju na posao, školu i fakultete na relaciji Vogošća – Sarajevo, postavljam pitanje prema KJKP GRAS d.o.o. Sarajevo i Ministarstvu saobraćaja Kantona Sarajevo. Zbog čega se jutarnjim satima u periodu od 0630 do 0800 ne poštuje važeći red vožnje trolejbuskog saobraćaja, te se učestalo dešava da se po jedan do dva uzastopna termina vožnje preskoče, bez ikakvog prethodnog obavještenja putnika? (vjerovatno se to dešava i u drugim terminima). Građani ukazuju da ovakva praksa:

* dovodi do ozbiljnih kašnjenja na posao i u škole,
* stvara velike gužve i preopterećenje narednih polazaka,
* narušava povjerenje u javni prijevoz kao osnovnu javnu uslugu,
* posebno pogađa radnike, učenike i studente koji zavise isključivo od javnog prijevoza.

S obzirom da se radi o najopterećenijoj relaciji u jutarnjim satima, postavlja se pitanje:

* da li KJKP GRAS raspolaže dovoljnim brojem vozila i vozača u jutarnjim terminima,
* da li postoje operativni ili organizacioni problemi koji uzrokuju preskakanje polazaka,
* te zašto putnici nisu pravovremeno informisani o izmjenama u saobraćaju.

Također tražim da se građanima i Općinskom vijeću dostavi:

* obrazloženje razloga nepoštivanja reda vožnje,
* plan mjera za osiguranje redovnosti trolejbuskog saobraćaja na relaciji Vogošća – Sarajevo,
* informacija o eventualnim korekcijama reda vožnje u skladu sa realnim kapacitetima, kako bi se izbjegla praksa preskakanja termina.

Smatramo da je pouzdan i redovan javni prijevoz osnovni preduslov normalnog funkcionisanja grada i općina, te da građani Vogošće zaslužuju jasan odgovor i konkretna rješenja.

**ODGOVOR:** Služba za privredu, integrisani lokalni razvoj i društvene djelatnosti je uputila pitanje Ministarstvu saobraćaja KS, kao i KJKP GRAS d.o.o Sarajevo. Nakon što zaprimimo odgovor, isti će vam biti dostavljen.

POMOĆNICA NAČELNIKA

**Jasmina Fazlić**